מסע בין כוכבים: עולמות חדשים ומשונים
פרקים > עונה שנייה

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 11 | 1 | The Broken Circle | כריס פישר | הנרי אלונסו מאיירס ועקיבא גולדסמן | 15 ביוני 2023 |
סג"ם אוהורה קולטת תשדורת חירום מלא'אן, המבקשת מה"אנטרפרייז" להגיע לכוכב לכת שנאסר על הפדרציה להתקרב אליו במסגרת הסכם הפסקת האש עם הקלינגונים. קפטן פייק נוסע לנסות לשכנע עורכת דין לייצג את קומנדר צ'ין ריילי במשפטה. ספוק מחליט לגנוב את ה"אנטרפרייז", ועושה זאת בעזרת קומנדר פליה, שמצטרפת לחבורה. הצוות מגיע לכוכב, ומצליח לסכל תוכנית של קבוצת טרוריסטים שמנסה לעורר מחדש את המלחמה בין הפדרציה לקלינגונים במטרה להשיג רווח כספי.
| 12 | 2 | Ad Astra Per Aspera | ולרי וייס | דנה הורגן | 22 ביוני 2023 |
אונה עומדת למשפט, ומיוצגת על ידי עורכת דין איליריאנית בשם נירה, המתמחה בזכויות אדם. במהלך המשפט מתברר שנירה הסכימה לקחת את התיק כדי לנסות לקדם אינטרסים איליריאנים, ולאו דווקא לטובתה של אונה. במהלך המשפט מתברר שפייק ידע על מוצאה והסתיר אותו, מה שמסכן את הקריירה שלו. בסופו של דבר מציגה עורכת הדין טיעון לפיו אונה היא פליטה שביקשה מפייק מקלט. בית הדין מקבל את הטענה, מזכה את אונה ומאפשר לה לחזור לתפקידה על ה"אנטרפרייז".
| 13 | 3 | Tomorrow and Tomorrow and Tomorrow | אמנדה רואו | דייוויד ריד | 29 ביוני 2023 |
לא'אן מועברת לקו זמן חלופי בו הפדרציה לא הוקמה, הרומולאנים נמצאים במלחמה עם בני האדם מחד, ועם הוולקנים מאידך, וקפטן קירק מפקד על ה"אנטרפרייז". השניים חוזרים לעבר במטרה לגלות מה גרם לזמן להשתנות, קירק נרצח, אך לא'אן מצליחה למנוע מזימה רומולאנית להתנקש בחאן נוניאן סינג בעודו ילד, כשבהיעדרו הארץ לא הביאה ליצירת הפדרציה, וחוזרת להווה המוכר.
| 14 | 4 | Among the Lotus Eaters | אדוארדו סאנצ'ז | קירסטן באייר ודייבי פרז | 6 ביולי 2023 |
צוות ה"אנטרפרייז" נקרא לשוב אל כוכב הלכת רייג'ל VII, בו איבדו שלושה אנשי צוות לפני עלילת הפרק "The Cage", מאחר שנראה שזיהמו אותו בביקורם הקודם, ועברו בכך על החוק הראשון של צי הכוכבים. מתברר שאחד מאנשי הצוות שנהרגו כביכול, חי עדיין על הכוכב ושולט באוכלוסייתו ביד ברזל בעזרת טכנולוגיה עתידנית. מתברר עוד שקרינת המטאורים שסובבים את כוכב הלכת מביאה את רוב אוכלוסייתו לאבד את זכרונם מדי לילה. בסופו של דבר מצליח פייק לשבות את איש הצוות העריק, וה"אנטרפרייז" מנטרלת את שדה המטאורים שגורם לשכחה.
| 15 | 5 | Charades | ג'ורדן קאנינג | קתרין לין והנרי אלונזו מאיירס | 13 ביולי 2023 |
כתוצאה ממגע עם גזע חייזרים עתיק, ספוק הופך לאנושי. במקביל עליו להשתתף בטקס אירוסים וולקני מסורתי, יחד עם ארוסתו, ט'פרינג והוריה, ובעיקר אמה הנוקשה והמסורתית. האחות צ'אפל מנסה למצוא מרפא למצבו, ולבסוף מצליחה, בעזרתן של אוהורה ומספר אחת, לתקשר עם החייזרים שמחזירים את ספוק למצבו הרגיל.
| 16 | 6 | Lost in Translation | דן ליו | אוניטרה ג'ונסון ודייוויד ריד | 20 ביולי 2023 |
ה"אנטרפרייז" נשלחת לפקד על מבצע הפעלת תחנת כריית דאוטריום חדשה, ופייק ממונה לקפטן הצי באופן זמני, כשהוא תופס פיקוד על ה"פרגוט" ועל תחנת הכרייה. אחד מאנשי צוות תחנת הכרייה חווה חזיונות שגורמים לו לחוות התקפים פסיכוטיים הכוללים חזיונות שווא, ובמהרה גם אוהורה מתחילה לחוות תסמינים דומים. מתברר שבדאוטריום חי גזע של יצורים שמושמדים כתוצאה מהכרייה, ולבסוף ה"אנטרפרייז" נאלצת להשמיד את תחנת הכרייה על מנת להפסיק לפגוע ביצורים.
| 17 | 7 | Those Old Scientists | ג'ונתן פרייקס | קתרין לין וביל וולקוף | 22 ביולי 2023 |
סג"ם מארינר, סג"ם בוימלר, סג"ם טנדי וסג"ם ראת'רפרד (הדמויות הראשיות בסדרה "מסע בין כוכבים: סיפונים תחתונים") נשלחים למשימה במסגרתה עליהם לבדוק פורטל עתיק שנתגלה 120 שנה לפני כן על ידי ה"אנטרפרייז" של פייק, או על ידי ספינת מדע אוריונית (הגרסאות בנושא חלוקות). בעודו בודק את הפורטל, בוימלר נשאב אל העבר ומוצא את עצמו בעבר, מול צוות ה"אנטרפרייז". בוימלר נאסף אל ה"אנטרפרייז", אך הפורטל נגנב על ידי ספינת פיראטים אוריונים. פייק מצליח להתמקח איתם ומקבל את הפורטל חזרה, תמורת תבואה. בוימלר מסתבך על הספינה, תוך שהוא מגלה לחברי הצוות בטעות פיסות מידע על עתידם ועתיד הפדרציה. רגע לפני שאנשיו של פייק מצליחים להחזיר את בוימלר לעתיד, מגיעה דרך הפורטל גם מארינר, שהגיעה במטרה לחלץ אותו, אך בכך נגמר ההרוניום שהפעיל אותו, והשניים נשארים תקועים בעבר. בוימלר נזכר שה"אנטרפרייז"-NX-01 של ארצ'ר הכילה הרוניום, וכמיטב המסורת, על סיפונה של ה"אנטרפרייז" הנוכחית יש חתיכה אחת מהספינה המקורית. על פני כוכב הלכת מחכים להם הפיראטים האוריונים שבוימלר ניסה לשכנע למכור לו בחזרה את התבואה על מנת לסייע למתיישבים שזקוקים לה, אך בסופו של דבר פייק מצליח לשכנע את האוריונים לתת להם להשתמש בפורטל ללא תמורה ואף להחזיר את התבואה, כשהוא מבטיח להם שהגרסה הרשמית תהיה שהפורטל התגלה על ידי ספינת מחקר מדעי אוריונית. האוריונים הנרגשים מסכימים, ובוימלר ומארינר חוזרים לתקופת הזמן שלהם.
| 18 | 8 | Under the Cloak of War | ג'ף ו' בירד | דייבי פרז | 27 ביולי 2023 |
השגריר הקלינגוני העריק, גנרל דאק'רה, מגיע ל"אנטרפרייז". חברי הצוות שהיו חלק מהמלחמה בקלינגונים אינם שוכחים את ההיסטוריה שלו, כמי שפיקד על הצד הקלינגוני במערכה העקובה מדם על הירח ג'גאל. דאק'רה מציג את עצמו כמי שהפך את עורו ועבר לתמוך בכל לבו בשלום, ואף סייע לפדרציה במספר הסכמי שלום בהם תיווך. ד"ר מ'בנגה והאחות צ'אפל, ששימשו כצוות רפואי על ג'גאל אינם מסוגלים להתגבר על זיכרונות מעשי הזוועה שביצעו חייליו של דאק'רה, בפקודתו, במהלך המלחמה. מתברר שד"ר מ'בנגה היה איש מבצעים מיוחדים, ושבמהלך המערכה שוכנע לחזור לתפקיד זה ולהתנקש בדאק'רה, אך בסופו של דבר חיסל רק את קציניו הבכירים (חיסול שדאק'רה לקח עליו את הקרדיט כדי להוכיח את נאמנותו לדרכו החדשה ולפדרציה). מ'בנגה חושף בפני דאק'רה שהוא יודע שכל הקריירה שלו כשגריר בנויה על שקר, ובסופו של דבר השניים נלחמים ומ'בנגה מחסל את דאק'רה.
| 19 | 9 | Subspace Rhapsody | דרמוט דאונס | דנה הורגן וביל וולקוף | 3 באוגוסט 2023 |
ה"אנטרפרייז" חוקרת קרע טבעי נדיר בין התת-חלל לחלל הרגיל בניסיון לעשות בו שימוש לטובת תקשורת מהירה. בין היתר, נעשה ניסיון לשלוח דרכו מוזיקה בניסיון לבדוק אם תדירויות קבועות ינהגו אחרת ממסרים רגילים. כתוצאה מכך פולט הקרע אנרגיה שגורמת למציאות סביב הקרע להשתנות כך שברגעים של רגשות עזים, מי שחווה אותם פורץ בשירת מחזמר. התופעה מתרחבת, ומשפיעה הן על הפדרציה והן על הקלינגונים, שחשים שהתופעה פוגעת בכבודם ויוצאים להפציץ את הקרע במטרה לסגור אותו. צוות ה"אנטרפרייז" מגלה שהפצצת הקרע תביא לפיצוץ שישפיע על חלקים נרחבים הן בפדרציה והן באימפריה הקלינגונית, אך הקלינגונים אינם שועים להפצרות הצוות. בסופו של דבר מצליח צוות ה"אנטרפרייז" בהנהגת אוהורה ליצור שיר אנסמבל בהשתתפות הצוות כולו, שיוצר די אנרגיה כדי לסגור את הקרע ולבטל את התופעה.
| 20 | 10 | Hegemony | מיה ורווילו | הנרי אלונזו מאיירס | 10 באוגוסט 2023    |